OB E C EGREŠ

**NÁVRH**

**Všeobecne záväzné nariadenie**

**č. 1/2022**

**o miestnych daniach a o miestnom poplatku za komunálne odpady a drobné stavebné odpady**

**na území obce Egreš**

*Návrh VZN: - vyvesený na úradnej tabuli obce dňa : 29.11.2022*

*- zverejnený na webovom sídle obce dňa : 29.11.2022*

*Lehota na predloženie pripomienok k návrhu VZN do(včítane): 12.12.2022*

*Doručené pripomienky (počet) :*

*Vyhodnotenie pripomienok k návrhu VZN uskutočnené dňa............................*

*Vyhodnotenie pripomienok k návrhu VZN doručené poslancom dňa.....................*

*VZN schválené Obecným zastupiteľstvom v Egreši dňa...........................................*

*VZN vyvesené na úradnej tabuli obce dňa :........................*

*VZN zverejnené na elektronickej úradnej tabuli obce: od.........................*

*VZN zverejnené na webovom sídle obce dňa :............................*

***VZN nadobúda účinnosť dňom 01.01.2023***

za obec : Ing. Gabriela Timková

starostka obce

*Obecné zastupiteľstvo obce Egreš na základe ustanovenia § 6 ods. 1a § 11 ods.4 písm. d) zákona Slovenskej národnej rady č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov v y d á v a pre územie obce Egreš toto*

**VŠEOBECNE ZÁVÄZNÉ NARIADENIE**

č. 1/2022

**o miestnych daniach a o miestnom poplatku za komunálne odpady a drobné stavebné odpady na území**

**obce** Egreš

**ČASŤ PRVÁ**

**ÚVODNÉ USTANOVENIA**

**§ 1**

**(1)** Toto všeobecne záväzné nariadenie (ďalej len „nariadenie“) upravuje podmienky ukladania miestnych daní a miestneho poplatku za komunálne odpady a drobné stavebné odpady (ďalej len „ poplatok“) na území obce Egreš.

**(2)** Obec Egreš ukladá na svojom území tieto miestne dane:

a) daň z nehnuteľností,

b) daň za psa,

**(3)** Obec Egreš ukladá na svojom území miestny poplatok za komunálne odpady a drobné stavebné odpady.

**(4)** Zdaňovacím obdobím pre daň z nehnuteľností, daň za psa, pre miestny poplatok za komunálne odpady a drobné stavebné odpady je kalendárny rok.

**ČASŤ DRUHÁ**

**MIESTNE DANE**

**§ 2**

**Daň z nehnuteľností**

**Daň z nehnuteľností zahŕňa:**

a) daň z pozemkov,

b) daň zo stavieb.

**§ 3**

**Daň z pozemkov**

**(1) Hodnota pozemkov na území obce Egreš v členení do skupín podľa ust. § 6 ods. 1 zákona o miestnych daniach je nasledovná:**

**a) orná pôda, chmeľnice, vinice, ovocné sady, trvalé trávnaté porasty**

- orná pôda **0,3993 eur/ m2**

- trvalé trávnaté porasty **0,0999 eur/ m2**

**b) záhrady 1,32 eur/ m2**

**c) zastavané plochy a nádvoria, ostatné plochy 1,32 eur/ m2**

**d) lesné pozemky, na ktorých sú hospodárske lesy, rybníky**

**s chovom rýb a ostatné hospodársky využívané vodné plochy 1,32 eur/ m2**

**e) stavebné pozemky 13,27 eur/ m2**

***(2)* V súlade s ust. § 8 ods. 2 zákona o miestnych daniach správca dane určuje ročnú sadzbu dane z pozemkov v obci Egreš pre jednotlivé skupiny pozemkov nasledovne:**

a) orná pôda, chmelnice, vinice, ovocné sady, trvalé trávnaté porasty **0,25 %**

**b) záhrady 0,25 %**

**c) zastavané plochy a nádvoria, ostatné plochy 0,25%**

**d) lesné pozemky, na ktorých sú hospodárske lesy 1,25 %**

**e) stavebné pozemky 0,25 %**

**§ 4**

**Daň zo stavieb**

**(1)** Správca dane v súlade s ust. § 12 ods. 2 zákona o miestnych daniach určuje ročnú sadzbu dane zo stavieb v obci Egreš za každý aj začatý m2 zastavanej plochy pre jednotlivé druhy stavieb podľa § 10 ods. 1 zákona o miestnych daniach nasledovne:

a) stavby na bývanie a drobné stavby , ktoré majú doplnkovú funkciu

pre hlavnú stavbu **0,033 eur/ m2**

1. b) stavby na pôdohospodársku produkciu, skleníky, stavby pre vodné

hospodárstvo, stavby využívané na skladovanie vlastnej pôdohospodárskej

produkcie vrátane stavieb na vlastnú administratívu **0,033 eur/ m2**

1. c) chaty a stavby na individuálnu rekreáciu **0,099 eur/ m2**

d) samostatne stojace garáže **0,033 eur/ m2**

e) stavby hromadných garáží **0,033 eur/ m2**

f) stavby hromadných garáží umiestnené pod zemou **0,033 eur/ m2**

g) priemyselné stavby, stavby slúžiace energetike, stavby slúžiace stavebníctvu,

stavby využívané na skladovanie vlastnej produkcie vrátane stavieb na

administratívu **0,33 eur/ m2**

h) stavby na ostatné podnikanie a na zárobkovú činnosť, skladovanie a administratívu

súvisiacu s ostatným podnikaním a so zárobkovou činnosťou **0,33 eur/ m2**

i) ostatné stavby neuvedené v písm. a) až h) **0,033 eur/ m2**

**(2)** V súlade s ust. § 12 ods. 3 zákona o miestnych daniach určuje správca dane pri viacpodlažných stavbách príplatok za podlažie vo výške **0,025 eura** za každé ďalšie podlažie okrem prvého nadzemného podlažia.

**§ 5**

**Spoločné ustanovenia pre daň z nehnuteľností**

**(1)** V súlade s ust. § 17 ods. 2 zákona o miestnych daniach sa s ohľadom na miestne podmienky v obci Egreš správca dane **oslobodzuje od dane z pozemkov** nasledujúce pozemky:

a)pozemky vo vlastníctve právnických osôb, ktoré nie sú založené alebo zriadené

na podnikanie,

b) pozemky na ktorých sú cintoríny,

c) pozemky verejne prístupných parkov, priestorov a športovísk,

d) pozemky funkčne spojené so stavbami slúžiacimi verejnej doprave,

**(2)** V súlade s ust. § 17 ods. 3 zákona o miestnych daniach s ohľadom na miestne podmienky v obci Egreš správca dane **oslobodzuje od dane zo stavieb/ od dane z bytov** nasledujúce stavby a byty:

a) stavby alebo byty vo vlastníctve právnických osôb, ktoré nie sú založené alebo zriadené na podnikanie.

**§ 6**

**Daň za psa**

**(1)** V súlade s ust. § 25 a § 29 zákona o miestnych daniach určuje správca dane sadzbu dane nasledovne:

**5,00 eur** za jedného psa za kalendárny rok.

**ČASŤ TRETIA**

**MIESTNY POPLATOK ZA KOMUNÁLNE ODPADY**

**A DROBNÉ STAVEBNÉ ODPADY**

**§ 7**

**(1)** Poplatníka miestneho poplatku za komunálne odpady a drobné stavebné odpady určuje zákon o miestnych daniach.

**(2)** Obec ustanovuje, že poplatok za odpad od poplatníka v ustanovenej výške pre obec vyberá a za vybraný poplatok ručí:

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,

b) správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").

**(3)** Sadzbu poplatku za odpad určuje obec v súlade s ust. § 78 ods. 1 a § 83 zákona o miestnych daniach, nasledovne:

a) vo výške **0,0123 eur** za jeden liter komunálnych odpadov pri množstvovom zbere pre právnické osoby a fyzické osoby podnikateľov a frekvencii odvozov 26 za rok t.j. **38,40 eur/nádoba/rok** (pri objeme zbernej nádoby 110l,120l litrov).

b) vo výške **0,035616438 eur** za osobu a kalendárny deň v prípadoch, na ktoré sa nevzťahuje sadzba pre množstvový zber t.j. **13 eur/osoba/rok.**

**Vyvezená bude iba zberná nádoba s objemom 110 l, 120 l, označená nálepkou s logom zbernej spoločnosti ,,FÚRA“, ktorú obdrží každý po zaplatení poplatku za vývoz komunálneho odpadu, na začiatku kalendárneho roka**

– **pre 1 až 4 člennú domácnosť jedna zberná nádoba na jeden vývoz**

– **pre 5 a viac člennú domácnosť dve zberné nádoby na jeden vývoz.**

**Pôvodca odpadu si môže v prípade potreby zakúpiť od obce zberné vrecia s objemom 120 l označené logom firmy ,,FÚRA“ 1 kus/ 1,50 EUR.**

**(4)** Pre množstvový zber komunálneho odpadu obec určuje:

• spôsob platenia poplatku: v hotovosti do pokladne obce alebo prevodom na účet.

**(5)** Obec Egreš v súlade s § 82 ods. 2 zákona o miestnych daniach poplatok zníži adekvátne za obdobie, za ktoré poplatník preukáže, že sa viac ako 90 dní v zdaňovacom období nezdržiava alebo sa nezdržiaval na území mesta, a to týmito podkladmi:

a.) ak študuje mimo územia obce ak ide o žiaka alebo študenta, ktorý je ubytovaný mimo obce Egreš - potvrdením o ubytovaní,

b) ak sa zdržiava mimo územia obce z dôvodu výkonu zamestnania - potvrdením od zamestnávateľa (agentúry zamestnávania) o zamestnaní v danom zdaňovacom období s miestom výkonu práce poplatníka mimo územia obce a potvrdením o ubytovaní,

c) ak ide o fyzickú osobu, ktorá je vo vyšetrovacej väzbe alebo vo výkone trestu odňatia slobody - potvrdením o vyšetrovacej väzbe alebo o výkone trestu odňatia slobody a jeho dobe trvania,

d) ak ide o osobu umiestnenú v zariadení sociálnych služieb - potvrdením o umiestnení v zariadení sociálnych služieb a dobe jeho trvania,

e) ak ide o osobu umiestnenú v reedukačnom zariadení alebo detskom domove - potvrdením o umiestení v reedukačnom zariadení alebo detskom domove a dobe jeho trvania,

f) ak ide o osobu umiestnenú v liečebni - potvrdením o umiestnení v liečebni a o dobe jej trvania.

g) ak ide o fyzickú osobu, ktorá sa zdržiava alebo zdržiavala v zahraničí

1. potvrdením o ubytovaní študenta alebo pracovným povolením alebo,

2. povolením k pobytu alebo vízom alebo,

3. potvrdením od zamestnávateľa, prípadne agentúry, ktorá sprostredkovala prácu v zahraničí súčasne s dokladom príslušnej organizácie o pobyte v zahraničí alebo potvrdením o úhrade dane z príjmu v zahraničí alebo,

4. potvrdením spoločenstva bytového domu (príp. OSBD alebo domového dôverníka) v mieste trvalého pobytu poplatníka o tom, že sa poplatník zdržiava v zahraničí a o dobe jeho pobytu v zahraničí alebo,

5. ak má poplatník trvalý pobyt v rodinnom dome, výnimočne čestným prehlásením o tom, že sa poplatník zdržiava v zahraničí a o dobe jeho pobytu v zahraničí podpísaným dvoma susedmi identifikovanými menom, priezviskom, dátumom narodenia a presnou adresou trvalého pobytu.

**(6)** Obec podľa § 82 ods. 1 zákona o miestnych daniach vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti, ktoré obec ustanovuje takto:

Spolu s oznámením zániku povinnosti platiť poplatok podaným v zmysle § 80 ods. 2 zákona o miestnych daniach, t.j. do 30 dní od zániku povinnosti platiť poplatok predloží:

1. a) v prípade, že fyzická osoba mala povinnosť platiť poplatok z dôvodu , že mala v obci trvalý pobyt alebo prechodný pobyt: dokladom o zániku trvalého alebo prechodného pobytu
2. b) v prípade, že fyzická osoba mala povinnosť platiť poplatok z dôvodu , že bola na území obce oprávnená užívať alebo užívala byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"): dokladom o zániku práva užívať nehnuteľnosť na území obce napr. listom vlastníctva alebo dohodou o ukončení nájmu alebo výpoveďou z nájmu, dokladom o úmrtí.
3. c) v prípade, že právnická osoba, mala povinnosť platiť poplatok z dôvodu, že bola oprávnená užívať alebo užívala nehnuteľnosť nachádzajúcu sa na území obce na iný účel ako na podnikanie: dokladom o zániku právnickej osoby, dokladom o zániku práva užívať nehnuteľnosť napr. listom vlastníctva alebo dohodou o ukončení nájmu alebo výpoveďou z nájmu.
4. d) v prípade, že podnikateľ, mal povinnosť platiť poplatok z dôvodu, že bol oprávnený užívať alebo užíval nehnuteľnosť nachádzajúcu sa na území obce na účel podnikania: dokladom o zániku podnikateľa , dokladom o zániku práva užívať nehnuteľnosť napr. listom vlastníctva alebo dohodou o ukončení nájmu alebo výpoveďou z nájmu.

**ČASŤ ŠTVRTÁ**

**SPOLOČNÉ A ZÁVEREČNÉ USTANOVENIA**

**§ 8**

Spoločné ustanovenia

**(1)** Správu miestnych daní a miestneho poplatku vykonáva obec prostredníctvom starostu obce a poverených zamestnancov obce.

**(2)** Postavenie povereného zamestnanca obce - správcu miestnej dane a miestneho poplatku nemá hlavný kontrolór obce.

**§ 9**

**Záverečné ustanovenia**

**(1)** Pokiaľ toto všeobecne záväzne nariadenie neobsahuje osobitnú právnu úpravu miestnych daní, poplatkov a konania, platia ustanovenia zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.

**(2)** Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Egreš č. 5/2019 zo dňa 11.12.2019 o miestnych daniach a o miestnom poplatku za komunálne odpady a drobné stavebné odpady na území obce Egreš a to vrátane všetkých jeho zmien a doplnkov.

**(3)** Zmeny a doplnky tohto všeobecne záväzného nariadenia schvaľuje Obecné zastupiteľstvo Obce Egreš.

**(4)** Toto všeobecne záväzné nariadenie schválilo Obecné zastupiteľstvo obce Egreš dňa............ a nadobúda účinnosť dňom.....................

V Egreši, dňa

............................................

Ing. Gabriela Timková

starosta obce